8. ΑΝΑΓΚ.ΝΟΜΟΣ υπ’ αριθ.1717 της 18/26 Απρ.1939 Περί ρυθμίσεως ζητημάτων Δημοσίου Χρέους Άρθρ.1.-1.Τίτλοι Εθνικών Δανείων εφθαρμένοι εις βαθμόν δυσχεραίνοντα την κυκλοφορίαν αυτών δύνανται κατόπιν αιτήσεως του κατόχου αυτών, να εξαγοράζωνται εις την τρέχουσαν χρηματιστηριακήν αυτών αξίαν μειωμένην κατά 5%, δυνάμει σχετικής εγκρίσεως του επί των Οικονομικών Υπουργού και μετά γνώμην τριμελούς Επιτροπής ορισθησομένης δι’ αποφάσεως του επί των Οικονομικών Υπουργού. 2.Κομισταί τίτλων των Δανείων 5% 1881, 5% 1884, 5% 1893 και 4% 1902 οίτινες, είτε συνεπεία του δυνάμει της παρ.2 του μόνου άρθρου του Νόμ.5157 επιβληθέντος εμποδίου, είτε εκ πάσης άλλης αιτίας και εξ ανωτέρας βίας έτι δεν έλαβον την εν ενεργεία σειράν φύλλων τοκομεριδίων των περί ων πρόκειται τίτλων, δικαιούνται μόνον της καταβολής αυτοίς της τρεχούσης αξίας των τίτλων οία αναγράφεται εν τοις οικείοις χρηματιστηρίοις δια τους μετά των τοκομεριδίων τίτλους των ιδίων δανείων μειωμένην κατά 5%. Η ανωτέρω ρύθμισις επεκτείνεται και επί των ενώπιον των Δικαστηρίων αχθεισών σχετικών περιπτώσεων των μήπω τελεσιδίκως κριθεισών. Η καταβολή του αντιστοίχου ποσού ενεργείται κατόπιν αποφάσεως του επί των Οικονομικών Υπουργού και μετά γνώμην της εν τη παρ.1 του παρόντος άρθρου προβλεπομένης Επιτροπής. Άρθρ.2.-Αι από της ισχύος του παρόντος νόμου παραδιδόμεναι προς πληρωμήν των αποζημιώσεων των αγροτικώς αποκατασταθέντων ανταλλαξίμων προσφυγών ομολογίαι φέρουσι πρώτον προσηρτημένον τοκομερίδιον το λήγον αμέσως μετά την χρονολογίαν παραδόσεως των ομολογιών, καταργουμένης της παρ.4 του άρθρ.9 του από 28 Μαΐου 1935 Ν.Δ/τος «περί κυρώσεως της από 21 Ιαν.1935 συμβάσεως κλπ.» Και «περί ρυθμίσεως διαφόρων ζητημάτων αναγομένων εις την αρμοδιότητα του Υπουργείου Οικονομικών». Άρθρ.3.-Από της ισχύος του παρόντος νόμου αι εξ εντόκων γραμματίων Εθνικής Αμύνης εκδεδομένων κατά τον Νόμ. 1240 και τους μεταγενεστέρους σχετικούς νόμους απορρέουσαι νόμιμοι αξιώσεις βαρύνουσι το Ελληνικόν Δημόσιον, της Εθνικής Τραπέζης της Ελλάδος απαλλασσομένης πάσης περί ικανοποιήσεως αυτών υφισταμένης μέχρι τούδε υποχρεώσεως. Το Ελληνικόν Δημόσιον εκπληροί την ανωτέρω υποχρέωσίν του ολόκληρον τοις μετρητοίς. Άρθρ.4.-(Περιορίζεται το ανώτατον όριον χορηγητέου υπό του Δημοσίου δανείου εις το Ειδικόν Ταμείον Επαρχιακής Οδοποιίας Βόλου). Άρθρ.5-6.(Διατάξεις προσωρινής ισχύος). Άρθρ.7.-(Τροποποιούνται αι παρ.2, 3, 4, 5 και 6 εδαφ. 1 του άρθρ.1 του Α.Ν.261/1936). Άρθρ.8-10.(Διατάξεις προσωρινής ισχύος). Άρθρ.11.-Εις ην περίπτωσιν αι κατ’ εφαρμογήν του υπ’ αριθ. 1306/1938 Α.Νόμου εκτυπούμεναι νέαι ομολογίαι εις αντικατάστασιν παλαιών τοιούτων Εθνικών δανείων εστερημένων τοκομεριδίων, ήθελον εκδοθή εις ονομαστικήν αξίαν διάφορον της εις ην αρχικώς εξεδόθησαν, η δε αντικατάστασις των παλαιών ομολογιών δια νέων τοιούτων λόγω ποσού δεν είναι δυνατή, επιτρέπεται εις το Ταμείον Παρακαταθηκών και Δανείων ίνα προβαίνη εντός της τασσομένης προθεσμίας εις την εκποίησιν των μη δυναμένων ν’ αντικατασταθώσι κλασμάτων εκ των παρ’ αυτώ επί παρακαταθήκη κατατεθειμένων ομολογιών. Το εκ της εκποιήσεως προκύπτον αντίτιμον εις δραχμάς εισάγεται εις την διαχείρισιν του Ταμείου Παρακαταθηκών και Δανείων εις αντικατάστασιν των εκποιηθεισών ομολογιών υπέρ του δικαιούχου της αρχικής αυτουσίου παρακαταθήκης θεωρουμένης αναλλοιώτου. Άρθρ.12.-Η ισχύς του παρόντος νόμου άρχεται από της εν τη Εφημερίδι της Κυβερνήσεως δημοσιεύσεώς του. (Αντί της σελ. 143) Σελ. 143(α) Τεύχος 378-Σελ.93 Γενικές διατάξεις 26.Δ.ω.8 26.Δ.ω.8 Γενικές διατάξεις 26.Δ.ω.8 Γενικές διατάξεις 